ОҚО-да 80 мың гектар жердің соры шайылды
"ОҚО-да 80 мың гектар жердің соры шайылды" | "https://abai.kz/post/49051"
TITLE: ОҚО-да 80 мың гектар жердің соры шайылды
URL: https://abai.kz/post/49051
META: "ОҚО-да 80 мың гектар жердің соры шайылды" | "https://abai.kz/post/49051"
DATE: 23.12.2016
AUTHOR(s): Абай-Ақпарат
TOTAL WORDS: 158
TEXT: 2016 жыл мақтаралдықтар үшін табысты болды. Олай дейтініміз, соңғы 1 айдың ішінде 120 мың гектар алқап жыртылып,  жеміс егілді. Сонымен қатар, 80 мың гектар жердің соры шайылды, - деп хабарлайды Абай-ақпарат. Еңбекке ерте кіріскен ауданда бүгінгі таңда 150 гектар жерге  қырыққабат, 46 гектардан астам жерге пияз егілді. Келер жылғы жазғы дастарханның ажары – қауын-қарбыздың да көшеттері дайын.  Еңбектің ебін, диханшылықтың көзін тапқан мырзашөлдіктер  жылыжайдан өнім өндіруден  де қалыс қалар емес. Қыс ауасына қарамай тырбаңдаған жұрттың жиған-тергені арнайы қоймаларда сақтаулы. Уақыт сағаты таяғанда өзге облыстарға экологиялық таза күйде жеткізілмек. Айта кетейік, Мырзашөл халқының былтырғыға қарағанда ұрты майлы. Сан-саладағы көрсеткіштері де едәуір жоғары. Оң нәтижеге дихандар мемлекеттік қолдаудың арқасында жетіп отыр. Жамантай Бейсенбаев, Мақтарал ауданының әкімі; Ауданның экономикасының негізін ауыл шаруашылығы құрайды. Өткен жылы өндірілген ауылшаруашылығы өнімдерінің жалпы көлемі 59,7 млрд теңге болды, оның ішінде: мал шаруашылығы 14,1 млрд. тенге, өсімдік шаруашылығы 45,2 млрд. теңге, ауылшаруашылығы саласына көрсетілген қызмет 425,7 млн. теңге болып, нақты көлем индексі 101,9 пайызды  құрады. Абай-ақпарат
